2017. gada 19. decembrī Rīkojums Nr. 764

Rīgā (prot. Nr. 63 6. §)

**Par civilā eksperta dalību Eiropas Drošības un sadarbības organizācijas**

**speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Sanda Kalēja (personas kods (ierobežotas pieejamības informācija)) (turpmāk – civilais eksperts) nosūtīšanu dalībai Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta dalības laiks starptautiskajā misijā ir no 2018. gada 15. janvāra līdz 2018. gada 31. martam.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā paredzētā piemaksa;

3.2. saskaņā ar noteikumu 14. punktu civilajam ekspertam netiek segti citi noteikumu 16. un 17. punktā minētie izdevumi, izņemot šā rīkojuma 4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajam ekspertam sedz veselības apdrošināšanas izdevumus 328 *euro* apmērā.

5. Ārlietu ministrijai sagatavot un iesniegt Ministru kabinetā rīkojuma projektu par līdzekļu piešķiršanu 2018. gadā no valsts budžeta programmas 02.00.00 "Līdzekļi neparedzētiem gadījumiem" 328 *euro* apmērā civilā eksperta darbības nodrošināšanai no 2018. gada 15. janvāra līdz 2018. gada 31. martam.

Ministru prezidents Māris Kučinskis

Ārlietu ministrs Edgars Rinkēvičs